KIRJALLINEN KYSYMYS E-3694/01 esittäjä(t): Adriana Poli Bortone (UEN), Franz Turchi (UEN),José Ribeiro e Castro (UEN) ja Isabelle Caullery (UEN) komissiolle. Euroopan sosiaalirahaston tuki teollisuuden rakennemuutokselle.



Virallinen lehti nro 147 E , 20/06/2002 s. 0223 - 0224



KIRJALLINEN KYSYMYS E-3694/01 esittäjä(t): Adriana Poli Bortone (UEN), Franz Turchi (UEN),José Ribeiro e Castro (UEN) ja Isabelle Caullery (UEN) komissiolle (17. tammikuuta 2002) Aihe: Euroopan sosiaalirahaston tuki teollisuuden rakennemuutokselle Syyskuun 11. päivän traagiset tapahtumat Yhdysvalloissa ja nykyinen kriisi, joka johtuu monien Euroopan maiden osallistumisesta sotatoimiin, ovat aiheuttanut ilmailualalle ja sen liitännäisaloille kohtuuttomasti vaikeuksia. Yhdysvaltojen ilmatilan sulkemisesta syyskuun 11. päivän jälkeen aiheutuneiden suurten tappioiden lisäksi kriisi on romahduttanut alan kysynnän, mikä vaikeuttaa entisestään lentoyhtiöiden heikkoa taloudellista tilannetta. Vaikka Yhdysvallat ja Sveitsi ovat tukeneet lentoyhtiöitä valtavilla summilla, nykyinen kriisi on heikentänyt työllisyystilannetta Euroopassa, sillä eurooppalaiset lentoyhtiöt ovat ilmoittaneet jo kymmenistä tuhansista irtisanomisista Yhdysvalloissa irtisanottujen työntekijöiden lisäksi. 1. Onko komissiolla ESR:n puitteissa varoja, joita voitaisiin käyttää teollisuuden rakennemuutoksesta kärsimään joutuneille työntekijöille? 2. Onko mahdollista myöntää erityisrahoitusta solidaarisuussopimusten käytön helpottamiseksi (sen jälkeen kun nykysäännöksiä, jotka eivät koske palvelualoja, on muutettu), jotta tuhansien irtisanottujen työntekijöiden tilanne voitaisiin järjestää paremmin ja ottaa samalla huomioon alalla tarvittavat rakennemuutos- ja uudelleenjärjestelytoimet komission esittämien kantojen mukaisesti? Anna Diamantopouloun komission puolesta antama vastaus (21. helmikuuta 2002) Euroopan sosiaalirahastosta (ESR), kuten myös muista rakennerahastoista, voidaan myöntää merkittävää rahoitustukea teollisuuden rakennemuutoksesta työllisyydelle aiheutuvien vaikutusten lieventämiseksi. ESR:stä on myönnetty kaudelle 20002006 noin 60 miljardia euroa henkilöresursseihin tehtäviin investointeihin koko unionin laajuisesti. ESR pyrkii tukemaan Euroopan työllisyysstrategiaa edistämällä unionissa ennalta ehkäisevän toimintamallin soveltamista työmarkkinaongelmien ratkaisemiseen. Tämä koskee myös toimia, joilla torjutaan joukkoirtisanomisten ja uudelleenorganisointien vaikutukset. ESR:ää voidaan hyödyntää monella tavalla työmarkkinoiden muuttuvien tarpeiden huomioon ottamiseksi, kuten tarjoamalla neuvontaa ja ohjausta, koulutustoimia työttömyysuhan alaisten tai työttömiksi jääneiden työllistymisen edistämiseksi sekä toimia työntekijöiden uusiin työmenetelmiin ja pätevyysvaatimuksiin mukautumisen helpottamiseksi. Työntekijät, jotka menettävät työpaikkansa joukkoirtisanomisten johdosta esimerkkinä mainittakoon siviili-ilmailuala voivat saada tukea nykyisistä ohjelmista. Kaikkien rakennerahastojen on toimittava yhteisön kilpailupolitiikan nykyisissä puitteissa. ESR:stä annetuissa asetuksissa ei kuitenkaan tehdä eroa eri toimialojen työntekijöiden välillä. Kaudelle 20002006 myönnettyjen 60 miljardin euron lisäksi ESR:llä ei ole käytettävissään muita yhteisön varoja. Rakennemuutoksesta aiheutuneet vaikutukset voidaan ottaa huomioon vain nykyisen talousarvion rajoissa. ESR:n toimet, kuten muidenkin rakennerahastojen toimet, toteutetaan hajautetusti. Kansalliset ja alueelliset viranomaiset vastaavat ohjelmien yksityiskohdista. Lisäksi ne ovat yksin vastuussa täytäntöönpanon aikana tehtävistä muutoksista, joilla toimia mukautetaan paikallisiin tarpeisiin ja olosuhteisiin. ESR:ää koskevissa tukiasioissa on käännyttävä asiasta vastaavien kansallisten viranomaisten ja alueviranomaisten puoleen. Keskusteluja, jotka koskevat toimien ja rahoituksen uudelleensuuntaamista muuttuvien työmarkkinaolosuhteiden huomioon ottamiseksi, on käytävä kunkin ohjelman osalta erikseen kansallisten ja alueellisten kumppanuussopimusten puitteissa.